Toppo Elonperä

Toivo ”Toppo” Elonperä (alk. Toivo Aleksis Ellenberg; ) oli suomalainen näyttelijä, ohjaaja ja teatterinjohtaja. Hän ansioitui etenkin koomisissa luonnerooleissa 1930- ja 40-luvun elokuvissa. == Tausta == Elonperän vanhemmat olivat työnjohtaja Edvard Aleksander Elonperä ja Eriika Wäisänen. Keskikoulun ja kauppaopiston jälkeen hän aloitti opiskelun Kansallisteatterin oppilaskoulussa ja musiikkiopistossa vuonna 1912. Hän teki 1920-luvulla useita opintomatkoja Keski-Eurooppaan. == Ura == Elonperä näytteli teatteriuransa aikana Koiton Näyttämöllä, Tampereen Teatterissa, Kansan Näyttämöllä, Iloisessa Teatterissa, Viipurin kaupunginteatterissa, Kansanteatterissa ja Suomen Kansallisteatterissa. Elonperä oli Oulun työväenteatterin johtaja 1921–1923, Vaasan työväenteatterin johtaja 1925–1927 ja Kotkan Maakuntateatterin johtaja vuodesta 1949. Kansanteatterissa hän toimi näyttelijän työn ohella myös ohjaajana 1930–1934. Elonperä tunnettiin erityisesti sydämellisenä ja rehevänä koomikkona.Facta2001, WSOY 1981, 4. osa, palsta 151. Elonperä näytteli 46 elokuvassa vuosina 1929–1952. Hänen ensimmäinen filmiroolinsa oli Jussi Raitojan isä mykkäelokuvassa Lumisten metsien mies (1929). Elonperä sai hyvät arviot suorituksestaan esittelijäneuvos Hymysenä komediassa Minä ja ministeri (1934). Vuonna 1936 hän sai kaksivuotisen kiinnityksen Jäger-Filmiin, jonka tuottamassa kansankomediassa Tukkijoella (1937) hän teki merkittävän roolisuorituksen Tolarina. Vuosina 1938–1946 Elonperä työskenteli Suomen Filmiteollisuuden kiinnitettynä näyttelijänä. Koomisia sivuosia olivat vääpeli Muinonen elokuvassa Rykmentin murheenkryyni ja Korni-Mikko elokuvassa Serenaadi sotatorvella. Molemmat olivat sotilasfarsseja. Lisäksi Elonperä oli muun muassa Sakeri Nummisuutareissa (1938) ja lukkari Seitsemässä veljeksessä (1939). Muita humoristisia hahmoja olivat esimerkiksi Toppo Tatti musiikkielokuvassa SF-paraati (1940) ja mainostoimiston johtaja komediassa Onnellinen ministeri (1941). Elonperän harvoja vakavia rooleja oli kriitikoiden ylistämä Karjalan-Aku paatoksellisessa elokuvassa Oi, kallis Suomenmaa (1940). == Filmografia == Vuosi Elokuva Rooli 1928 Lumisten metsien mies Raitoja, Jussin isä 1933 Herrat täysihoidossa poliisi 1934 Minä ja ministeri esittelijäneuvos Hymynen 1937 Tukkijoella Heikki Tolari, tukkilainen 1937 Mies Marseillesta Pjotr 1938 Rykmentin murheenkryyni vääpeli Aaprami Muinonen 1938 Syyllisiäkö? tuomari Isola 1938 Nummisuutarit Sakeri, Martan veli 1939 Helmikuun manifesti Seyn 1939 Takki ja liivit pois! teatterinjohtaja Alfons Kukkaketo 1939 Seitsemän veljestä lukkari 1940 Suotorpan tyttö tuomari 1940 SF-paraati Toppo Tatti 1940 Runon kuningas ja muuttolintu kapteeni Pätkä 1940 Tavaratalo Lapatossu & Vinski kauppias Juho Senttinen 1940 Yövartija vain... kirkkoherra 1940 Oi, kallis Suomenmaa Karjalan-Aku 1940 Serenaadi sotatorvella Korni-Mikko 1941 Totinen torvensoittaja vahtimestari 1941 Perheen musta lammas Salomoni, Railin eno 1941 Poikamies-pappa Iivari Terä, hotellin omistaja Vuosi Elokuva Rooli 1941 Onnellinen ministeri mainostoimiston johtaja Bruno Benjamin Blomster 1941 Kaivopuiston kaunis Regina Heikki Vasara 1941 Kulkurin valssi sirkusjohtaja Julius Meyer 1942 Niin se on, poijaat! vääpeli Ukko Perävalo 1942 Rantasuon raatajat Isoahon äijä 1943 Yrjänän emännän synti Iisakki 1943 Valkoiset ruusut kauppias Antti Koskela 1943 Synnitön lankeemus setä August 1943 Suomisen taiteilijat Ketaran vaari 1943 Hevoshuijari santarmiratsumestari Ivan Iljitsh Bashkirjoff 1944 Nainen on valttia teatterin vahtimestari 1944 Miesmalli hovimestari Johansson 1945 Ristikon varjossa Kaaleppi, yövartija 1945 Mikä yö! toimitussihteeri 1945 Kyläraittien kuningas Kujansuun Tanu 1946 Loviisa – Niskavuoren nuori emäntä rovasti 1948 Kalle Aaltosen morsian kapteeni 1949 Keittiökavaljeerit Turtolan isäntä 1949 Isäntä soittaa hanuria rovasti 1951 Tytön huivi Mildan vaari 1952 Kaikkien naisten monni kauppias August Kontunen == Lähteet == * === Viitteet === Luokka:Suomalaiset näyttelijät Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1893 syntyneet Luokka:Vuonna 1953 kuolleet